CELEX: 22014D0095
Language: sk
Date: 2014-05-16 00:00:00
Title: Rozhodnutie Spoločného výboru EHP č. 95/2014 zo 16. mája 2014 , ktorým sa mení príloha XIII (Doprava) k Dohode o EHP

30.10.2014   
            
            
               SK
            
            
               Úradný vestník Európskej únie
            
            
               L 310/60
            
         ROZHODNUTIE SPOLOČNÉHO VÝBORU EHP
   č. 95/2014
   zo 16. mája 2014,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 996/2010 z 20. októbra 2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES (1) sa má začleniť do Dohody o EHP.
            
         
               (2)
            
            
               Nariadením (EÚ) č. 996/2010 sa zrušuje smernica Rady 94/56/ES (2) začlenená do dohody, a preto je potrebné odkaz na ňu v rámci Dohody o EHP vypustiť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 66d (smernica Rady 94/56/ES) v prílohe XIII k Dohode o EHP sa nahrádza takto:
   
      „32010 R 0996: nariadenie Európskeho parlamentu a Rady (EÚ) č. 996/2010 z 20. októbra 2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES (Ú. v. EÚ L 295, 12.11.2010, s. 35).
      Ustanovenia nariadenia sa na účely tejto dohody vykladajú s týmito úpravami:
      V článku 18 ods. 5 a v článku 19 ods. 1 sa dopĺňa tento pododsek:
      
         ‚Vzhľadom na skutočnosť, že Lichtenštajnsko a Švajčiarsko majú v súlade so smernicou 2003/42/ES spoločnú vnútroštátnu databázu, relevantné údaje pochádzajúce z Lichtenštajnska sa budú zaraďovať do centrálneho registra spolu s údajmi pochádzajúcimi zo Švajčiarska.‘“
      
   
   Článok 2
   Znenie nariadenia (EÚ) č. 996/2010 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 17. mája 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 16. mája 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 295, 12.11.2010, s. 35.
   
      (2)  Ú. v. ES L 319, 12.12.1994, s. 14.
   
      (3)  Ústavné požiadavky boli oznámené.